Leroy Sané. Leroy Aziz Sané (1996-yil, 11-yanvarda tugʻilgan) — nemis professional futbolchisi, Bundesliganing „Bavariya“ klubi va Germaniya terma jamoasida vinger sifatida oʻynaydi. Sane 2014-yilda "Shalke 04" safida professional debyut qilgan va 2016-yilda 37 million funt sterling evaziga „Manchester Siti“ga transfer qilinadi. U 2017-18- yillarda PFA tomonidan yilning eng yaxshi yosh o‘yinchisi deb topildi va „Manchester Siti“ga Premer-liga va EFL kubogini yutishda yordam berdi va ushbu sovrinni qo‘lga kiritgan birinchi nemis futbolchisi bo‘ldi. Sane 2015-yilning noyabr oyida Germaniya terma jamoasi safida debyut oʻyinini oʻtkazdi va terma jamoa bilan UEFA Evro-2016 yarim finaliga chiqdi. Yoshlik. Sane 1996-yil, 11-yanvarda Germaniyaning Essen shahrida tugʻilgan va Lohrheidestadion, Wattenscheid yaqinida oʻsgan, U sobiq germaniyalik badiiy gimnastikachi, 1984-yilgi yozgi Olimpiada oʻyinlari bronza medali sovrindori Regina Veber hamda sobiq futbolchi, senegallik Souleymane Sanening oʻgʻli. U otasining sobiq bosh murabbiyi Klod Le Roy sharafiga unga Leroy ismini qoʻyishadi. Otasi SG Wattenscheid 09 jamoasi uchun oʻynaydi. Souleymane Sane Fransiyada oʻsgan; Fransiya armiyasidagi xizmati orqali Germaniyaga koʻchib oʻtadi. Sanening ikki ukasi Kim va Sidi Germaniyaning yirik futbol klublarining yoshlar jamoasida oʻynashgan. Faoliyatini boshlanishi. Sane 2001-yilda SG Wattenscheid 09 yoshlar jamoasida futbol oʻynashni boshlagan. 2005-yilda u „Shalke 04“ga oʻtadi. Uch yil oʻtgach u 2011-yilda „Shalke“ yoshlar akademiyasiga ("Nachwuchsleistungszentrum") qaytishdan oldin Leverkuzenning „Bayer“ klubiga qoʻshiladi. 2014-yilning 21-martida Sané „Shalke“ bilan 2017-yilning 30-iyuniga qadar uch yillik professional shartnoma imzoladi. U Bundesligadagi debyutini 2014-yilning 20-aprelida VfB Shtutgartga qarshi oʻtkazdi. U mavsumdagi ilk golini uy uchrashuvida FC Kyoln jamoasiga qarshi oʻyinda urdi. 2015-yilning 11-martida „Shalke“ UEFA Chempionlar Ligasidagi ilk o‘yinida "Real Madrid" ustidan javob uchrashuvida 4:3 hisobida g‘alaba qozongan bo‘lsa-da, umumiy 5:4 hisobi qayt etildi Sanéning jamoasi musobaqadan chiqib ketdi. Manchester Siti. 2016-17: debyut mavsumi. 2016-yil 2-avgustda Sane Premer-liganing „Manchester Siti“ klubiga 37 funt sterling evaziga transfer qilindi va besh yillik shartnoma imzoladi. Bonuslar bilan transfer toʻlovi 46,5 funt sterlingni tashkil qildi. U 10-sentabr kuni "Manchester Yunayted "ga qarshi Manchester derbisida g‘alaba qozongan holda debyut qildi. Uning „Siti“ safidagi ilk goli 18-dekabr kuni APL doirasida "Arsenal" ga qarshi oʻyinda sodir boʻldi. Jarohati tufayli safdan chiqqan Sane „Tottenxem“ga qarshi o‘yinda jarohatidan tikklanib maydonga qaytdi va 2017-yilning 21-yanvarida "Etihad Stadium" da bo‘lib o‘tgan o‘yinda gol urdi. Yutuqlar. Manchester Siti "Bavariya" Germaniya Shaxsiy sovrinlar